open-index/open-wikipedia-markdown huggingface dataset:
Να η Ευκαιρία

**Να η Ευκαιρία** (αρχικά είχε προταθεί ο τίτλος «*Σας δίνουμε την Ευκαιρία*») ήταν εκπομπή ταλέντων (talent show) της ελληνικής τηλεόρασης, η πρώτη στο είδος της που προβλήθηκε από το κανάλι  της ΕΡΤ επί μία εξαετία (1977–1983), δίνοντας τη δυνατότητα σε πολλούς νέους καλλιτέχνες (όπως π.χ. ο Θέμης Αδαμαντίδης, η Γλυκερία, ο Μανώλης Λιδάκης, ο Ζαχαρίας Ρόχας, ο Ηλίας Κλωναρίδης, ο Βασίλης Λέκκας, ο Βασίλης Παϊτέρης, ο Στάθης Αγγελόπουλος, η Νένα Βενετσάνου, η Αθηναϊκή Κομπανία κ.ά.) να αναδείξουν τις ικανότητές τους και να σταδιοδρομήσουν ως επαγγελματίες. Πρότυπο για τη δημιουργία της εκπομπής ήταν η αντίστοιχη βρετανική εκπομπή με τίτλο «Opportunity Knocks» (1956–1978). Η εκπομπή παρουσιάστηκε σε 6 κύκλους 230 συνολικά επεισοδίων (διάρκειας 45’-60’) από τις 5 Οκτωβρίου 1977 έως και τις 3 Οκτωβρίου 1983.
 
## Συντελεστές
Η σκηνοθεσία ανήκε στους Ίωνα Νταϊφά (κατά περίσταση) και Βασίλη Βλαχοδημητρόπουλο (μόνιμος σκηνοθέτης), παραγωγός της ήταν η Λόλα Τσουκάτου και υπεύθυνος φωτογραφίας ο Δημήτρης Δημητρόπουλος, ενώ τη σκηνική επιμέλεια είχε ο Μιχάλης Πολυκράτης. Μόνιμος ηχολήπτης ήταν ο Σάκης Γκαγκαλούδης, πατέρας του καλαθοσφαιριστή Γιάννη Γκαγκαλούδη. Τα στούντιο της εκπομπής βρίσκονταν επί της οδού Πελοποννήσου στον Κορυδαλλό (πλησίον του Γ΄ Κοιμητηρίου Αθηνών) και είχαν εξοπλιστεί με ειδικά μηχανήματα, τα οποία είχε εισάγει από τις ΗΠΑ ο Ελληνοαμερικανός επιχειρηματίας Έρνεστ Πάνος. Στα ίδια στούντιο γυρίζονταν και εκπομπές του δημοφιλούς παρουσιαστή Άλκη Στέα.

Την κριτική επιτροπή αρχικά αποτελούσαν ο σκηνοθέτης Γρηγόρης Γρηγορίου, ο συνθέτης Γιώργος Κατσαρός, η δημοσιογράφος  και κριτικός Ροζίτα Σώκου. ο χορογράφος Γιάννης Φλερύ, που σύντομα αντικαταστάθηκε από τη Ραλλού Μάνου, την Τατιάνα Μαμάκη και τελικά τη χορεύτρια της Εθνικής Λυρικής Σκηνής Σάσα Ντάριο. Στην πορεία προστέθηκε  και ο στιχουργός Λευτέρης Παπαδόπουλος. Παρουσιάστρια του προγράμματος ήταν η δημοσιογράφος και ηθοποιός Ρένα Καπιτσαλά, γνωστή ήδη στο τηλεοπτικό κοινό από προηγούμενες παρουσίες της σε διάφορα τηλεπαιχνίδια γνώσεων. Εκτός των διαγωνιζομένων, στην εκπομπή παρουσιάζονταν και ήδη καταξιωμένοι καλλιτέχνες, με τους τραγουδιστές να φέρνουν και να παρουσιάζουν δίσκους τους και να τραγουδούν (συνήθως play-back) εν είδει μουσικού διαλείμματος.

Η αναβίωση της σειράς επιχειρήθηκε δύο φορές από τον ιδιωτικό τηλεοπτικό σταθμό MEGA. Η πρώτη ήταν το 1990 με κριτική επιτροπή τους Γιώργο Κατσαρό, Σάσα Ντάριο, Ροζίτα Σώκου, Αριστείδη Καρύδη-Φουκ και Δημήτρη Ιατρόπουλο, παρουσιάστρια τη Σοφία Αλιμπέρτη και διήρκεσε μια σεζόν. Η δεύτερη το 2001 με κριτική επιτροπή τους Λία Βίσση, Βλάση Μπονάτσο, Ιάσωνα Τριανταφυλλίδη, Γιάννη Δουλάμη και Λίτσα Διαμάντη, διήρκεσε δύο σεζόν, και παρουσιάστρια της πρώτης σεζόν την Εύα Κοτανίδου και της δεύτερης την Αλέκα Καμηλά., δεν γνώρισε όμως επιτυχία.

## Πηγές
* [«Να η ευκαιρία (1977)» Ανακτήθηκε στις 22/10/2019](https://www.retrodb.gr/wiki/index.php/%CE%9D%CE%B1_%CE%B7_%CE%B5%CF%85%CE%BA%CE%B1%CE%B9%CF%81%CE%AF%CE%B1_(1977))

## Παραπομπές


Ευκαιρια η Να
Ευκαιρια η Να
Ευκαιρια η Να
Ελληνορθόδοξος ναός του Ευαγγελισμού της Θεοτόκου (Τεχεράνη)

Ο **Ελληνική Ορθόδοξος Εκκλησία ο Ευαγγελισμός της Υπεραγίας Θεοτόκου στην [[Τεχεράνη]]**, βρίσκεται στη διασταύρωση των οδών Ταλεγκχανί (Taleghani) και  Μοφαττέχ (Mofatteh), που πριν την Ισλαμική Επανάσταση ονομάζονταν οδός Ρούζβελτ και  οδός Ταχτ ε Γιαμσχιντ (Takht-e Jamshid) αντίστοιχα. Κατασκευάστηκε για να καλύψει τις ανάγκες της ελληνικής κοινότητας της ιρανικής πρωτεύουσας, που μέχρι την Ισλαμική Επανάσταση αριθμούσε 3.000 άτομα και εγκαινιάστηκε το 1951. 
	
## Παραπομπές


Κατηγορία:Κτίρια και κατασκευές στο Ιράν
Κατηγορία:Χριστιανισμός στην Ασία
Τεχερανη
Κατηγορία:Τεχεράνη
Κατηγορία:Ελληνορθόδοξες εκκλησίες
Γκιντά (χορός)

Ο **γκιντά** (Παντζάμπι: ਗਿੱਧਾ) είναι δημοφιλής παραδοσιακός γυναικείος χορός από την περιοχή του Παντζάμπ της Ινδίας και του Πακιστάν. Ο χορός θεωρείται πως προέρχεται από έναν αρχαίο κυκλικό χορό και είναι τόσο ενεργητικός όσο και ο χορός Μπάνγκρα, ενώ ταυτόχρονα καταφέρνει να παρουσιάσει δημιουργικά τη γυναικεία χάρη, κομψότητα και ευελιξία. Αποτελεί μία πολύχρωμη μορφή χορού και σήμερα αντιγράφεται σε όλες τις περιοχές της χώρας. Οι γυναίκες παρουσιάζουν τον γκιντά κυρίως σε εορταστικές ή κοινωνικές εκδηλώσεις. Ο χορός συνοδεύεται από ρυθμικά παλαμάκια και ένα τυπικό παραδοσιακό τραγούδι, το οποίο τραγουδούν ηλικιωμένες κυρίες που στέκονται στο πίσω μέρος της σκηνής.

Ο γκιντά διαφέρει από άλλες μορφές παραδοσιακών Παντζάμπι χορών στο ότι δεν απαιτείται η χρήση του εν είδη βαρελιού τυμπάνου με δύο κεφαλές *dhol* για να παρουσιαστεί. Αντ' αυτού, οι γυναίκες στέκονται σε σχήμα κύκλου πάνω στη σκηνή και χτυπούν ρυθμικά παλαμάκια. Μια επικεφαλής θα απαγγείλει ένα *boli* (στίχους) με ένα ρεφρέν, το οποίο ολόκληρος ο κύκλος θα επαναλάβει. Όλη η μορφή του τραγουδιού γκιντά γίνεται μέσω αυτής της κλήσης-απάντησης διαδικασίας. Ο γκιντά εξιστορεί ιστορίες από τις ζωές των γυναικών, συμπεριλαμβανομένων του γάμου, της σεξουαλικότητας, της οικογενειακής ζωής και της νοσταλγίας.

## Ιστορία
Ο γκιντά λέγεται πως προέρχεται από έναν αρχαίο κυκλικό χορό ο οποίος κυριαρχούσε στο Παντζάμπ τις παλαιότερες εποχές. Οι γυναίκες επιδεικνύουν το ίδιο επίπεδο ενεργητικότητας που επιδεικνύουν και οι άντρες όταν χορεύουν μπάνγκρα. Ο γκιντά απεικονίζει έναν παραδοσιακό τρόπο παρουσίασης της Παντζάμπι θηλυκότητας μέσω της ενδυμασίας, της χορογραφίας και της γλώσσας. Από τη Διαίρεση της Ινδίας το 1947 και τον διαχωρισμό του Παντζάμπ σε Δυτικό Παντζάμπ (Πακιστάν) και Ανατολικό Παντζάμπ (Ινδία), οι παραδοσιακές χορεύτριες του Παντζάμπ από τη μεριά της Ινδίας ενοποιήθηκαν, διοργάνωσαν και προώθησαν τον χορό ως εικονική έκφραση της Παντζαμπικής κουλτούρας. Αν και η μορφή του γκιντά δεν επηρεάστηκε σοβαρά από τη Διαίρεση, ο Γκιμπ Σρέφλερ γράφει πως έχει ταξινομηθεί ως ο ομόλογος γυναικείος χορός του αντρικού μπάνγκρα, παρά το γεγονός ότι αυτό δεν ανταποκρίνεται πλήρως στην πραγματικότητα.

Δεδομένου ότι οι μορφές των χορών του Παντζάμπ έχουν κωδικοποιηθεί από τη δεκαετία του 1960 και μετά, οι διαγωνισμοί μπάνγκρα και γκιντά έχουν γίνει δημοφιλείς σε όλο το Παντζάμπ αλλά και στην Παντζαμπική διασπορά. Από την αντίστοιχη δεκαετία, οι μορφές χορών του Παντζάμπ έχουν επίσης εξαπλωθεί στη χώρα μέσα από συλλογικά χορευτικά συγκροτήματα, ενώ μαθητικά συγκροτήματα βοήθησαν στη διάδοση των χορών σε Ηνωμένες Πολιτείες, Ηνωμένο Βασίλειο και Καναδά από τη δεκαετία του 1990.

## Ενδυματολογικός κώδικας

Παραδοσιακά, οι χορεύτριες φοράνε salwar kameez σε ζωηρά χρώματα και κοσμήματα. Η ενδυμασία συμπληρώνεται με παραδοσιακά στολίδια και ένα τίκκα στο μέτωπο, ενώ τα μαλλιά των χορευτριών φτιάχνονται σε δύο πλεξούδες οι οποίες πέφτουν στο πλάι, μία δεξιά και μία αριστερά.

## Παραπομπές


Κατηγορία:Παραδοσιακοί χοροί
Καψαλιανά Ρεθύμνου

Τα **Καψαλιανά** είναι οικισμός της Κοινότητας Αμνάτου του Δήμου Ρεθύμνης στην Περιφερειακή Ενότητα Ρεθύμνου της Κρήτης. Σύμφωνα με την απογραφή του 2011 έχουν ένα κάτοικο. Απέχουν 18 χιλιόμετρα από το Ρέθυμνο, και είναι κτισμένα σε μικρή απόσταση νότια από την Αμνάτο, σε υψόμετρο 260 μ. Έχουν ανακηρυχθεί παραδοσιακός οικισμός και πλέον έχουν μετατραπεί σε ξενοδοχείο.

## Ιστορικά στοιχεία
Η περιοχή ήταν μετόχι της Μονής Αρκαδίου. Το 1600 κτίστηκε ο ναός του Μιχαήλ Αρχαγγέλου και το 1763, σύμφωνα με επιγραφή στο υπέρθυρο, άρχισε να λειτουργεί στο χώρο ελαιοτριβείο. Σταδιακά κατασκευάστηκαν συνολικά 15 σπίτια στο μετόχι, το οποίο ήταν γνωστό ως Καημένος Δρυς. Το ελαιοτριβείο συνέχισε να λειτουργεί μέχρι το 1958. Επίσης στο μετόχι γινόταν παραγωγή κρασιού, καλλιέργεια δημητριακών, ενώ σε αυτό ζούσαν και βοσκοί αιγοπροβάτων.

Το χωριό δεν αναφέρεται στις ενετικές απογραφές. Η παλαιότερη μνεία στο χωριό γίνεται στο έργο *Κρητικά* του Μιχαήλ Χουρμούζη το 1842.
Στην απογραφή του 1881 αναφέρεται στον δήμο Αμνάτου και είχε αμιγώς χριστιανικό πληθυσμό, 23 κατοίκους. Στην απογραφή του 1900 είχε 48 κατοίκους. Στην απογραφή του 1920 υπαγόταν στον αγροτικό δήμο Πίκρι. Το 1927 τα Καψαλιανά προσαρτήθηκαν στην κοινότητα Αμνάτου, όπου και παρέμειναν μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Αρκαδίου.

Το χωριό σταδιακά εγκαταλείφθηκε από τους κατοίκους του και τη δεκαετία του 1980 τα κτίρια αγοράστηκαν από τον αρχιτέκτονα Μύρωνα Τοπογιάννη, ο οποίος τα αναπαλαίωσε και μετέτρεψε τον οικισμό σε παραδοσιακό ξενοδοχείο, στο οποίο λειτουργεί εστιατόριο μεσογειακής κουζίνας και μπαρ ελαιολάδου. Το ελαιοτρίβειο του χωριού έχει μετατραπεί σε μουσείο ελιάς.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Κοντά στο χωριό βρίσκεται ο σπηλαιώδης ναό της Παναγία της Γαλατού. Σύμφωνα με την παράδοση εκεί πήγαιναν γυναίκες οι οποίες δεν είχαν γαλακτοφορία ώστε να θρέψουν τα μωρά τους και άλειφαν με το υγρό που έσταζε από τους βράχους τους μαστούς τους. Στη συνέχεια, φεύγοντας, άφηναν ένα κομμάτι από το ρούχο των μωρών. Ο ναός κατασκευάστηκε αργότερα.

## Παραπομπές


καψαλιανα
Κατηγορία:Δήμος Ρεθύμνης
Μαρία Τσεριώτου

Η **Μαρία Τσεριώτου** (ημερομηνία γέννησης άγνωστη) είναι Κύπρια αθλήτρια του τάε κβον ντο. Συμμετείχε στο ευρωπαϊκό πρωτάθλημα τάε κβον ντο του 2002 στην Σαμψούντα της Τουρκίας, όπου κέρδισε αργυρό μετάλλιο στην κατηγορία των -47 κιλών. 

## Διεθνείς διακρίσεις




## Παραπομπές


Κατηγορία:Κύπριοι αθλητές
Κατηγορία:Αθλητές του Τάε Κβον Ντο
Καρναβάλι της Νίκαιας

μικρογραφία|373x373εσ|Ο Βασιλιάς Καρνάβαλος το 2019
Το **Καρναβάλι της Νίκαιας** είναι το μεγαλύτερο καρναβάλι στη Γαλλία και ένα από τα πιο διάσημα στον κόσμο. Πραγματοποιείται κάθε χειμώνα στη Νίκαια, τον Φεβρουάριο για δύο εβδομάδες και προσελκύει εκατοντάδες χιλιάδες θεατές. Το καρναβάλι είναι ένα από τα τρία μεγαλύτερα καρναβάλια στον κόσμο, μετά από το καρναβάλι της Βενετίας και  του Ρίο.

## Περιγραφή
Η πρώτη γραπτή αναφορά χρονολογείται από το 1294 με τον κόμη της Προβηγκίας Κάρολο Β', δούκα του Ανζού που «ήρθε να περάσει τις καρναβαλικές γιορτές στην καλή του πόλη της Νίκαιας». Από τότε καθιερώθηκε ως μια από τις σημαντικές γιορτές της πόλης. Τον 14ο και τον 15ο αιώνα, το καρναβάλι ήταν η κυριότερη λαϊκή γιορτή. Στην Αναγέννηση, οι μεγάλοι χοροί και οι καρναβαλικές μεταμφιέσεις γίνονταν στις πλατείες και στα στενά δρομάκια της πόλης.
αριστερά|μικρογραφία|Αφίσα του 1898
Το 1873 δημιουργήθηκε μια επιτροπή για το Καρναβάλι και χάρη στις ενέργειές της το καρναβάλι αναδιοργανώθηκε. Δημιουργήθηκαν η παρέλαση  μεταμφιεσμένων αρμάτων με σατιρικά θέματα  και διαγωνισμοί.

Σήμερα το γεγονός προσελκύει πάνω από ένα εκατομμύριο επισκέπτες στη Νίκαια κάθε χρόνο. Το Καρναβάλι εκτείνεται σε περίοδο δύο εβδομάδων το Φεβρουάριο, συμπεριλαμβανομένων τριών Σαββατοκύριακων.

Κάθε χρόνο επιλέγεται ένα ειδικό θέμα και παραδοσιακοί καλλιτέχνες δημιουργούν 18 άρματα και άλλα ειδώλια για την πολύχρωμη παρέλαση. Οι παρελάσεις των καρναβαλιστών γίνονται μέρα και νύχτα, ενώ στην Προμενάντ ντεζ Ανγκλαί γίνεται λουλουδοπόλεμος κατά την παρέλαση εντυπωσιακών αρμάτων στολισμένων με λουλούδια, για τη διακόσμηση των οποίων χρησιμοποιούνται κάθε χρόνο 100.000 λουλούδια, όπως μιμόζες, ζέρμπερες, λίλιουμ, κρίνοι κ.ά.

Το καρναβάλι κλείνει πάντα με μία φαντασμαγορική γιορτή όπου ρίχνεται στην πυρά ο Βασιλιάς Καρνάβαλος, σαν μία συμβολική τελετή που σηματοδοτεί τη λήξη των εκδηλώσεων.
Αρχείο:Carnaval de Nice - bataille de fleurs - 2.jpg
Αρχείο:Flower parade2.jpg
Αρχείο:Nice Parade.jpg
Αρχείο:Nice Parade2.jpg
Αρχείο:Nice Parade4.jpg
Αρχείο:Floats at the 2010 Nice carnaval.JPG
Αρχείο:Carnaval nice corso illuminé.jpg
Αρχείο:Carnaval de Nice - bataille de fleurs - 1.jpg


## Εξωτερικοί σύνδεσμοι

* Η επίσημη σελίδα του Καρναβαλιού της Νίκαιας (γαλλικά, ιταλικά)

## Παραπομπές
Κατηγορία:Κυανή Ακτή
Κατηγορία:Απόκριες
Άντρη Βιολάρη

Η **Άντρη Βιολάρη** (27 Σεπτεμβρίου 1996) είναι Κύπρια ποδοσφαιρίστρια η οποία αγωνίζεται ως κεντρικός επιθετικός για την Κυπριακή εθνική ομάδα γυναικών και την ΑΕΚ Αθηνών.

Η Βιολάρη έχει κληθεί στην κυπριακή ομάδα για τους προκριματικούς αγώνες του ευρωπαϊκού πρωταθλήματος ποδοσφαίρου γυναικών 2021.

## Παραπομπές


## Εξωτερικοί σύνδεσμοι
* 
* Antri Violari στο WorldFootball.net
* 

Κατηγορία:Κύπριοι ποδοσφαιριστές
Τέμενος Μπαντσχαχί

Το **Τέμενος Μπαντσχαχί**  (στα Πουντζάμπι και στα Ουρντού: بادشاہی مسجد‎) (αλλιώς **Αυτοκρατορικό Τέμενος**) βρίσκεται δίπλα στην Παλιά Πόλη της Λαχώρης, στο βορειοανατολικό Πακιστάν. Θεωρείται ένα από τα πιο χαρακτηριστικά αξιοθέατα τόσο της Λαχώρης όσο και του Πακιστάν γενικότερα.

Η κατασκευή του ξεκίνησε το 1671 από τον αυτοκράτορα Αουρανγκζέμπ (Aurangzeb), της Αυτοκρατορία των Μουγκάλ, και ολοκληρώθηκε δύο χρόνια αργότερα. Το εξωτερικό του είναι διακοσμημένο με σκαλιστό κόκκινο ψαμμίτη και φέρει μαρμάρινη επένδυση. Πρόκειται για το μεγαλύτερο τζαμί από την εποχή της Αυτοκρατορίας των Μουγκάλ (αποτελεί χαρακτηριστικό δείγμα της αρχιτεκτονικής της περιόδου) και το δεύτερο μεγαλύτερο στο Πακιστάν.

Μετά την πτώση της Αυτοκρατορίας των Μουγκάλ χρησιμοποιήθηκε ως φρούριο αρχικά από την Αυτοκρατορία των Σιχ και στη συνέχεια από τους Βρετανούς.

## Εξωτερικοί σύνδεσμοι
* 

Κατηγορία:Τζαμιά
Κατηγορία:Κτίρια και κατασκευές στο Πακιστάν
Μίρνα Ραντούλοβιτς

Η **Μίρνα Ραντούλοβιτς** (Σουμπότιτσα, 5 Ιουλίου 1992) είναι Σέρβα τραγουδίστρια. Είναι η νικήτρια της δεύτερης σεζόν του σέρβικου τηλεοπτικού διαγωνισμού μουσικής First Voice. Πριν συμμετάσχει στον διαγωνισμό, ήταν τραγουδίστρια σε μια μπάντα. Ως νικήτρια, κυκλοφόρησε ένα άλμπουμ μετά από ένα μικρό χρονικό διάστημα. Αφού κέρδισε στην εθνική επιλογή της Σερβίας για την Γιουροβίζιον (Eurovision) 2013, εκπροσώπησε τη Σερβία στο 58ο διαγωνισμό τραγουδιού Eurovision μαζί με την Νέβενα Μπόζοβιτς και τη Σάρα Γιοβάνοβιτς στο Μάλμε της Σουηδίας.

## Παραπομπές


Κατηγορία:Σέρβοι τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2013
Σάρα Γιοβάνοβιτς

Η **Σάρα Γιοβάνοβιτς** (Ρώμη, 29 Οκτωβρίου 1993), επίσης γνωστή ως **Σάρα Γιο**, είναι Σέρβα τραγουδίστρια της ποπ. Εμφανίστηκε στη μουσική σκηνή το 2012 ως συμμετέχουσα στη μουσική εκπομπή First Voice της Σερβίας, όπου κέρδισε την τρίτη θέση. Την επόμενη χρονιά, ως μέλος της ομάδας Moj 3 τραγούδησαν το τραγούδι Love εκπροσωπώντας τη Σερβία στον 58ο διαγωνισμό τραγουδιού της Eurovision στο Μάλμε, αλλά απέτυχαν να φτάσουν στους τελικούς. Η Σάρα θεωρείται ένα ανερχόμενο αστέρι της σερβικής μουσικής.
## Παραπομπές

## Εξωτερικοί σύνδεσμοι

* 
* 
* 
* 
* The home of Sara Jo

Κατηγορία:Σέρβοι τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2013
Κατηγορία:Ιταλόφωνοι τραγουδιστές
Καλυβάκια Αρκαδίας

Τα **Καλυβάκια** είναι χωριό στον νομό Αρκαδίας. Διοικητικά υπάγεται στην δημοτική ενότητα Γόρτυνος του Δήμου Μεγαλόπολης.

Στην απογραφή του 2011 είχε πληθυσμό 19 κατοίκων ενώ με αυτήν του 2021 έχει 7.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Δημαρχείο Αιγάλεω

Το **Δημαρχείο Αιγάλεω** είναι η έδρα διοίκησης του ομώνυμου δήμου και στεγάζεται σε ανεξάρτητη κτιριακή εγκατάσταση, επί της Ιεράς οδού 364 & Ανδρέα Κάλβου, στα όρια του δήμου με το γειτονικό Χαϊδάρι. Κατασκευάστηκε εξ΄αρχής για να στεγάσει τη συγκεκριμένη λειτουργία, σε αντίθεση με την προηγούμενη έδρα του δήμου (στη συμβολή των οδών Κοραή & Παπαναστασίου), που ήταν κτίριο διαφόρων χρήσεων. Είναι η τρίτη κατά σειρά έδρα του δημοτικού καταστήματος Αιγάλεω, καθώς η αρχική ήταν το σημερινό Πνευματικό Πολιτιστικό Κέντρο Αιγάλεω «Γιάννης Ρίτσος».

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Αιγάλεω Ανακτήθηκε στις 22/10/2019

Αιγαλεω Δημαρχειο
Αιγαλεω Δημαρχειο
Ο γίγαντας της Ατακάμα

Ο **γίγαντας της Ατακάμα** () είναι ανθρωπόμορφο γεωγλυφικό στο Cerro Unitas στην έρημο Ατακάμα στη Χιλή. Πρόκειται για τη μεγαλύτερη προϊστορική ανθρωπόμορφη φιγούρα στον κόσμο με μήκος 119 μέτρα, η οποία θεωρείτο θεότητα για τους κατοίκους από το 1000 έως το 1400 μ.Χ.
μικρογραφία|αριστερά|Σκίτσο του γίγαντα της Ατακάμα
Η φιγούρα ήταν ένα πρώιμο αστρονομικό ημερολόγιο με το οποίο ερμηνεύοντας την πορεία της σελήνης, ήταν δυνατόν να καθοριστούν οι εποχές και οι κύκλοι καλλιέργειας. Η ευθυγράμμιση της σελήνης με τα σημεία στην κορυφή και στην πλευρά του κεφαλιού προσδιόριζαν τις εποχές, στοιχείο σημαντικό για να καθοριστεί πότε θα έρθει η εποχή των βροχών στην άγονη Ατακάμα.

Ο γίγαντας της Ατακάμα είναι ένα από τα σχεδόν 5.000 γεωγλυφικά - αρχαία έργα τέχνης που έχουν χαραχτεί στο έδαφος - που έχουν ανακαλυφθεί στην Ατακάμα τις τελευταίες τρεις δεκαετίες. Πιστεύεται ότι είναι το έργο πολλών διαδοχικών πολιτισμών που κατοικούν σε αυτή την περιοχή της Νότιας Αμερικής, συμπεριλαμβανομένων των Τιαουανάκο και Ίνκα.

## Παραπομπές


## Εξωτερικοί σύνδεσμοι
* 
* http://www.thelivingmoon.com/43ancients/02files/Giant_of_Atacama_Chile.html
* https://www.thoughtco.com/geoglyphic-art-of-chiles-atacama-desert-169877

Κατηγορία:Χιλή
Κλεόφα της Κύπρου

Η **Κλεόφα της Κύπρου** (1444 - 8 Ιουνίου 1448) ήταν κύπρια πριγκίπισσα και δεύτερη στη σειρά διαδοχής του κυπριακού στέμματος. Ήταν μέλος του οίκου των Λουζινιάν και κόρη του βασιλιά Ιωάννη Β΄.

## Βιογραφία

Η μεγαλύτερη αδελφή της Κλεόφας, η Σαρόλτα, είχε προταθεί ως διάδοχο για τον θρόνο. Όταν η Κλεόφα πέθανε στην πρώιμη παιδική της ηλικία, ήταν δεύτερη στην σειρά διαδοχής.

## Πόροι
*  
* Ρουντ ντε Κόλενμπεργκ, Βιπέρτους Ούγκο : *Les Lusignan de Chypre* = *ΕΠΕΤΗΡΙΣ* ***10***, Λευκωσία, 1980.

## Περαιτέρω ανάγνωση
* Cawley, Charles: Cyprus Genealogy (στα αγγλικά) Foundation for Medieval Genealogy.
* Marek, Miroslav: The House of Poitou (στα αγγλικά). Euweb.

Κατηγορία:Οίκος του Πουατιέ
Κατηγορία:Οίκος των Λουζινιάν
Οχλοκρατία

Η **οχλοκρατία** (αρχαία ελληνικά: ὀχλοκρατία, ) είναι η διακυβέρνηση από τον όχλο ή μια μάζα ανθρώπων. Ως υποτιμητικό για τον πλειοψηφισμό, η λέξη οχλοκρατία έχει παρόμοια σημασία με τη λατινική φράση , που σημαίνει "το άστατο πλήθος".



## Ορολογία
Ο Πολύβιος φαίνεται ότι επινόησε την λέξη τον 2ο αιώνα π.Χ., στις *Ιστορίες* του (6.4.6). Ο ίδιος χρησιμοποιεί τον όρο για να ονομάσει την "παθολογική" έκδοση της εξουσίας από τον λαό—σε αντίθεση με την καλή έκδοση, η οποία αναφέρεται ως δημοκρατία. Υπάρχουν πολλές αναφορές της λέξεως "όχλος" στο Ταλμούδ (όπου το όχλος αναφέρεται στον "όχλο", το "λαό", ακόμη και στην "ένοπλη φρουρά"), καθώς και στο Ρασσί, εβραϊκό σχόλιο για την Βίβλο.

Οι αρχαίοι Έλληνες πολιτικοί στοχαστές κατατάσσουν την οχλοκρατία στα "κακά" είδη διακυβέρνησης (τυραννία, ολιγαρχία, και οχλοκρατία) σε αντίθεση με τις τρεις "καλές" μορφές διακυβέρνησης (μοναρχία, αριστοκρατία και δημοκρατία). Διακρίνουν το καλό" και "κακό" ανάλογα με το αν η κυβέρνηση θα ενεργήσει προς το συμφέρον ολόκληρης της κοινότητας ("καλό") ή προς τα συμφέροντα μιας ομάδας ατόμων ή ενός ατόμου σε βάρος της δικαιοσύνης ("κακό").

Η απειλή της "οχλοκρατίας" σε μια δημοκρατία είναι συγκρατημένη, διασφαλίζοντας ότι το κράτος δικαίου προστατεύει τις μειονότητες ή τα πρόσωπα εναντίον της βραχυπρόθεσμης δημαγωγίας ή τον ηθικό πανικό. Μερικοί συγγραφείς, όπως η Βόσνια πολιτική θεωρητικός Γιασμίν Χασάνοβιτς, συνδέει την εμφάνιση της οχλοκρατίας στις δημοκρατικές κοινωνίες με την παρακμή της δημοκρατίας στον νεοφιλελευθερισμό, όπου "ο δημοκρατικός ρόλος των ανθρώπων έχει μειωθεί κυρίως στην εκλογική διαδικασία".

## Δείτε επίσης
* Λαϊκισμός

## Παραπομπές

Κατηγορία:Πολιτικά συστήματα
Κατηγορία:Μορφές διακυβέρνησης
Κατηγορία:Κλασικές σπουδές
Κατηγορία:Δημοκρατία
Κατηγορία:Ψυχολογία της μάζας
Ρασίχ Ντίνο

Ο **Ρασίχ Ντίνο** (1865-1927 ή 1928) ήταν Αλβανός πολιτικός, διπλωμάτης και σημαντικό πρόσωπο του αλβανικού εθνικού κινήματος των αρχών του 20ου αιώνα.

## Ζωή
Ο Ρασίχ Ντίνο γεννήθηκε το 1865 στην Πρέβεζα και ήταν γόνος της γνωστής οικογένειας Ντίνο. Ο πατέρας του ήταν ο Αμπεντίν Ντίνο, ένας από τους ιδρυτές της Λίγκας του Πρίζρεν. Ο Ντίνο απέκτησε αρκετά παιδιά, μεταξύ των οποίων: ο Αλή, διάσημος σκιτσογράφος και μέλος του Ελληνικού Κοινοβουλίου, τη Λεϊλά Ντίνο Ιλέρι, τον Αμπιντίν, ζωγράφο, και τον Αχμέτ. Το 1908, συνέβαλε στην χρηματοδότηση της κατασκευής αλβανόφωνου σχολείου στις Φιλιάτες. Το 1913 ήταν ο επικεφαλής της αντιπροσωπείας της Αλβανίας, η οποία υπέγραψε την Συνθήκη του Λονδίνου εκ μέρους της νεοσύστατης χώρας. Τα άλλα δύο μέλη της αντιπροσωπείας ήταν ο Μεχμέτ Κόνιτσα και ο Φίλιπ Νόγκα. Ο Ρασίχ Ντίνο πέθανε στο τέλος του 1927 ή τις αρχές του 1928 στα Άδανα.

## Παραπομπές


Κατηγορία:Ακτιβιστές της Αλβανικής Εθνικής Αφύπνισης
Κατηγορία:Αλβανοί πολιτικοί
Γενικές εκλογές της Νήσου του Πρίγκιπα Εδουάρδου (2019)

Οι **66ες γενικές εκλογές στην [[Καναδάς|καναδική]] επαρχία της [[Νήσος του Πρίγκηπα Εδουάρδου|Νήσου του Πρίγκηπα Εδουάρδου]]** διεξήχθησαν στις  23 Απριλίου (σε 26 από τις 27 περιφέρειες) και στις 15 Ιουλίου στην Σαρλοτάουν-Χίλσμπορο Παρκ, εξ αναβολής λόγω του θανάτου του υποψηφίου από το Κόμμα των Πρασίνων.Ο υποψήφιος Τζος Αντρεχέι είχε αποβιώσει στις 19 Απριλίου 2019 σε δυστύχημα με κανό. Παρόλ' αυτά, στην περιφέρεια Σαρλόταουν-Χίλσμπορο Παρκ οι ψηφοφόροι άσκησαν το εκλογικό τους δικαίωμα στο δημοψήφισμα για την εκλογική μεταρρύθμιση. Η Νάταλι Τζέιμσον κέρδισε την επαναληπτική εξ αναβολής εκλογή του Ιουλίου.

Οι Προοδευτικοί Συντηρητικοί  με νέο αρχηγό τον Ντένις Κινγκ κέρδισαν 12 έδρες και σχημάτισαν κυβέρνηση μειοψηφίας. Οι Πράσινοι με ηγέτη τον Πίτερ Μπίβαν-Μπέικερ κατέλαβαν 8 έδρες και έγιναν αντιπολίτευση. Οι Φιλελεύθεροι του απερχόμενου πρωθυπουργού Γουέιντ Μακ Λόκλαν περιορίστηκαν στις 6 έδρες και ο ίδιος ο Μακ Λόκλαν έχασε την έδρα του.

Την ίδια ημέρα με τις γενικές εκλογές, διενεργήθη και δημοψήφισμα, στο οποίο το 51% των ψηφοφόρων τάχθηκαν υπέρ της παραμονής στο πλειοψηφικό σύστημα.

Για πρώτη φορά από τις γενικές εκλογές του 1890, η επαρχία εξέλεξε κυβέρνηση μειοψηφίας. Ήτα επίσης η πρώτη φορά που έγινε αντιπολίτευση στον Καναδά ένα οικολογικό κόμμα.

## Αποτελέσματα
**Αποτελέσματα εκλογών για τη Νομοθετική Συνέλευση της Νήσου του Πρίγκηπα Εδουάρδου**
|- 
!Κόμμα
!Αρχηγός
!Υποψήφιοι
!γενικές εκλογές 2015 (έδρες)
!Διάλυση Κοινοβουλίου (έδρες)
!έδρες 2019
!έδρες μεταβολή
!Λαϊκή ψήφος
! Μεταβολή ψήφος
|-
|Προοδευτικοί Συντηρητικοί
|Ντένις Κινγκ
|27
|8
|8
|13
| +5
|30.415
|36,73
|-0,66
|-
|Πράσινοι
|Πίτερ Μπίβαν-Μπέικερ
|27
|1
|2
|8
| +6
|25.302
|29,40
|-11,43
|-
|Φιλελεύθεροι
|Γουέιντ Μακ Λόκλαν
|27
|18
|16
|6
| -10
|24.346
|29,40
|-11,43
|-
|Νέο Δημοκρατικό Κόμμα
|Τζο Μπερν
|24
|0
|0
|0
|
|2.454
|2,96
|-8,01
|-
|Ανεξάρτητοι
|   -
| 3
|0
|1
|0
| -1
|282
|0,34
|+0,34

|-
|colspan="4" align="right"|
|-
| **Σύνολο**
|
|**108**
| **27**
| **27**
| **27**
| 
| 82.799
| 100
| 
|}

## Παραπομπές


2019 Νησος Πριγκιπα Εδουαρδου
Νησος Πριγκιπα
Τζεμίλ Ντίνο

Ο **Τζεμίλ Ντίνο** (1894-1972) ήταν Αλβανός πολιτικός και διπλωμάτης.

Γεννήθηκε στην Πρέβεζα του βιλαετίου Ιωαννίνων της Οθωμανικής Αυτοκρατορίας το 1894. Είναι γόνος ενός κλάδου της γνωστής οικογένειας Ντίνο. Σπούδασε στο λύκειο Γαλατασαράι και μετά τη διακήρυξη της ανεξαρτησίας της Αλβανίας, εξελέγη βουλευτής της Δίβρης. Ήταν πληρεξούσιος της αλβανικής κυβέρνησης στην Έκτη, Έβδομη και Όγδοη Συνέλευση της Κοινωνίας των Εθνών (1925-1927). Το 1932, έγινε πρέσβης της Αλβανίας στο Ηνωμένο Βασίλειο.

Κατά τη διάρκεια της εποχής της μοναρχίας του Βασιλιά Ζογ, ο Ντίνο διορίστηκε Υπουργός Εξωτερικών. Κατά την ιταλική κατοχή της Αλβανίας ο Τζεμίλ διορίστηκε πρεσβευτής. Μετά την κατάληψη της από τις δυνάμεις του Άξονα (1941-1944), ο Τζεμίλ Ντίνο διορίστηκε ύπατος αρμοστής της Θεσπρωτίας (Τσαμουριά) και συνεργάστηκε ενεργά με τις ιταλικές και γερμανικές δυνάμεις.

## Παραπομπές


Κατηγορία:Αλβανοί διπλωμάτες
Κατηγορία:Τσάμηδες
Κατηγορία:Κατοχή της Ελλάδας
Κατηγορία:Δωσιλογισμός κατά τον Β΄ Παγκόσμιο Πόλεμο
Σαχίν Ντίνο

Ο **Σαχίν Ντίνο** ήταν Αλβανός πολιτικός και διπλωμάτης της Οθωμανικής Αυτοκρατορίας και της ανεξάρτητης Αλβανίας.

Γεννήθηκε στην Πρέβεζα κατά τη διάρκεια των τελευταίων δεκαετιών του 19ου αιώνα. Το 1897, συμμετείχε στην υπεράσπιση της Πρέβεζας ενάντια στα ελληνικά στρατεύματα. Κατά τη διάρκεια της Δεύτερης Συνταγματικής Εποχής της Οθωμανικής Αυτοκρατορίας, εξελέγη βουλευτής του *[[Σαντζάκι|σαντζακίου]]* της Πρέβεζας. Μετά τη διακήρυξη της ανεξαρτησίας της Αλβανίας ήταν υπουργός εξωτερικών της χώρας από τις 17 Σεπτεμβρίου 1914 έως τις 27 Ιανουαρίου 1916.

## Παραπομπές


Κατηγορία:Τσάμηδες
Κατηγορία:Οθωμανοί πολιτικοί
Κωτίλι Αρκαδίας

Το **Κωτίλι** ή **Κοτύλιο** είναι χωριό στον νομό Αρκαδίας. Ως οικισμός αναφέρεται επίσημα, μετά την απελευθέρωση, το 1835 με την ονομασία *Δραγουμάνο* να προσαρτάται στην τότε δήμο Θείσης. Το *1927* με το ΦΕΚ 306Α - 22/12/1927 μετονομάστηκε σε Κοτύλιον και το *1940* με το 16/10/1940 διορθώθηκε σε Κωτίλιον. Το 2017 με το ΦΕΚ 58Α - 24/04/2017 επανήλθε σε Κοτύλιον. Σύμφωνα με το Σχέδιο Καλλικράτης μαζί με τον Παλάτο και το Στρογγυλό αποτελούν την τοπική κοινότητα Κοτυλίου που υπάγεται στη δημοτική ενότητα Γόρτυνος του Δήμου Μεγαλούπολης και σύμφωνα με την απογραφή 2011 είχε πληθυσμό 64 κατοίκους, ενώ στην απογραφή του 2021 έχει πληθυσμό 46 κατοίκων.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Κυπαρίσσια Αρκαδίας

Τα **Κυπαρίσσια** είναι χωριό της Περιφερειακής Ενότητας Αρκαδίας, στην Περιφέρεια Πελοποννήσου. Διοικητικά ανήκει στην **Κοινότητα Κυπαρισσίων**, της Δημοτικής Ενότητας Γόρτυνος και υπάγεται στο Δήμο Μεγαλόπολης.

## Γεωγραφικά στοιχεία
Τα Κυπαρίσσια βρίσκονται σε υψόμετρο 391 μέτρων και έχουν πληθυσμό 55 κατοίκων, σύμφωνα με την Απογραφή του 2011.

## Ιστορικά στοιχεία
### Αρχαία Τραπεζούντα
Η **Αρχαία Τραπεζούντα** βρισκόταν στις όχθες του Αλφειού ποταμού, στην περιοχή Παρρασία, της Αρκαδίας, στους πρόποδες του Λυκαίου όρους, ανάμεσα στα σημερινά χωριά, Κυπαρίσσια και Μαυριά.

### Καταγωγή Ποντίων
Οι Τραπεζούντιοι εγκατέλειψαν την περιοχή τους, όταν αρνήθηκαν να μετακινηθούν στη Μεγαλόπολη, πόλη που ίδρυσε ο Επαμεινωνδας και έφυγαν για τον Εύξεινο Πόντο και εγκαταστάθηκαν στην Τραπεζούντα του Πόντου, αφού εκεί είχαν αποικήσει παλαιότερα, συμπατριώτες τους από την Τραπεζούντα Αρκαδίας.

## Διοικητικές μεταβολές

## Πρόεδροι Κοινότητας

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Σανλούρι

Το **Σανλούρι** (, , σαρδηνιακά: *Seddori*) είναι Δήμος και μία από τις δυο πρωτεύουσες της Ιταλικής Επαρχίας του Μέντιο Καμπιντάνο, στην Ιταλική Περιφέρεια Σαρδηνία στην Ιταλία. Η δεύτερη πρωτεύουσα της επαρχίας όπως ορίστηκε με κυβερνητικό διάταγμα (2005) ήταν η Βιλατσίντρο. Με νέο κυβερνητικό διάταγμα η Επαρχία του Μέντιο Καμπιντάνο ενώθηκε με την Επαρχία του Καρμπόνια-Ιγκλέσιας και δημιούργησαν την Επαρχία της Νότιας Σαρδηνίας (2016).
Το όνομα της πόλης προέρχεται από μερικές παραλλαγές του ονόματος του νησιού της Σικελίας στην τοπική διάλεκτο, το «Σελλόρι» σχετίζεται με τη Σικελία σαν τόπος παραγωγής σιτηρών. Η πεδιάδα της επαρχίας Μέντιο Καμπιντάνο είναι γεμάτη με σιτοβολώνες. Μια άλλη υπόθεση αναφέρει ότι το όνομα «Σανλούρι» σχετίζεται με τον προστάτη της πόλης Σαν Λορέντζο.

## Παραπομπές


Κατηγορία:Πόλεις της Σαρδηνίας
Κατηγορία:Δήμοι της Επαρχίας της Νότιας Σαρδηνίας
Καλλιόπη Τσουπάκη

Η **Καλλιόπη Τσουπάκη** (γενν. 27 Μαΐου 1963) είναι Ελληνίδα πιανίστα και συνθέτρια. 

## Βιογραφία
Η Τσουπάκη γεννήθηκε στον Πειραιά. Σπούδασε πιάνο και θεωρία μουσικής στο Ελληνικό Ωδείο Αθηνών και σύνθεση με τον Γιάννη Ιωαννίδη. Συνέχισε τις σπουδές της με τον Λουί Άντρισεν στο Βασιλικό Ωδείο της Χάγης και αποφοίτησε το 1992. 

Αφού τελείωσε τις σπουδές της, η Τσουπάκη εγκαταστάθηκε στο Άμστερνταμ και ξεκίνησε μια σταδιοδρομία ως πιανίστα και συνθέτρια. Τα έργα της έχουν εκτελεστεί στην Ευρώπη και στις Ηνωμένες Πολιτείες και σε διεθνή μουσικά φεστιβάλ. Το 1993 έζησε και εργάστηκε στη Βουδαπέστη με τρίμηνη παραμονή στο Ίδρυμα Pepinières για νέους καλλιτέχνες. Το 2007 πήρε θέση διδασκαλίας σύνθεσης στο Βασιλικό Ωδείο της Χάγης.  

## Έργα
Ανάμεσα στα έργα της είναι και τα ακόλουθα: 

* *Αίνιγμα,* για σόλο βιόλα (1999)
* *Μήδεια*, για βιόλα και 3 γυναικείες φωνές (1996), σε κείμενο του Ευριπίδη
**Στα 27 μου χρόνια*, για βιόλα και κοντραμπάσο (1990)
* *Μουσική για Σαξόφωνα* 
* *Ελληνικά Τραγούδια Αγάπης* 
* *Vita Nova*, όπερα δωματίου για σόλο φωνή, μπαρόκ βιολί, βιόλα ντα γκάμπα και τσέμπαλο
* *Τα δάκρυα της Σαπφούς,* για γυναικεία φωνή, τενόρο φλάουτο με ράμφος και βιολί

Έργα της Τσουπάκη έχουν ηχογραφηθεί και εκδοθεί σε CD, συμπεριλαμβανομένων των: 
* Syrinx Saxophone Quartet: *Waves* (με έργα διαφόρων συνθετών, μεταξύ των οποίων και το Μουσική για Σαξόφωνα της Τσουπάκη), Erasmus Muziekproducties, 1994 (1994).
* *St. Luke's Passion* (Tα κατά Λουκά Πάθη), Etcetera Records (2010). *
* *Vintage Brisk'' (2007)

## Παραπομπές

## Εξωτερικοί σύνδεσμοι
* Ιστότοπος Καλλιόπης Τσουπάκη 

Κατηγορία:Κλασικοί συνθέτες του 20ού αιώνα
Κατηγορία:Κλασικοί συνθέτες του 21ου αιώνα
Κατηγορία:Έλληνες πιανίστες
Κατηγορία:Έλληνες συνθέτες κλασικής μουσικής
Θέλτα Βίγο Β

Η **Ρεάλ Κλουμπ Θέλτα ντε Βίγο, Σ.Α.Ν. «Β»** (*Real Club Celta de Vigo, S.A.D. "B*") είναι ισπανικός ποδοσφαιρικός σύλλογος με έδρα το Βίγο της Ποντεβέρδα, στην αυτόνομη κοινότητα της Γαλικίας. Ιδρύθηκε το 1927, είναι η δεύτερη ομάδα της Θέλτα Βίγο και συμμετέχει σήμερα στη Σεγούντα Ντιβισιόν Β. Παίζει τους εντός έδρας αγώνες της στο Μουνιθιπάλ ντε Μπαρέιρο, χωρητικότητας 4.500 θέσεων.

## Ιστορία
Το 1927, ιδρύθηκε η Σπορτ Κλουμπ Τουρίστα (*Sport Club Turista)*, που μετονομάστηκε σε Κλουμπ Τουρίστα (*Club Turista)* εννέα χρόνια αργότερα. Το 1988, προβλεπόταν μία συγχώνευση με τη Γκραν Πένια ΦΚ, αλλά τελικά η Τουρίστα απορροφήθηκε από τη Θέλτα Βίγο και μετονομάστηκε Θέλτα Τουρίστα (*Celta Turista)*. Η Γκραν Πένια συνέχισε να αγωνίζεται τις επόμενες δεκαετίες ως ανεξάρτητος σύλλογος.

Στην πρώτη σεζόν επαγγελματικού ποδοσφαίρου, η Θέλτα Τουρίστα αγωνίστηκε στην Περιφερειακή Κατηγορία, τερματίζοντας στην πρώτη θέση με 57 πόντους. Αγωνίστηκε για πρώτη φορά στη Σεγούντα Ντιβισιόν Β τη σεζόν 1992-93, όπου υποβιβάστηκε την επόμενη σεζόν. Το 1996, για να συμμορφωθεί με τους νέους κανονισμούς της Βασιλικής Ισπανικής Ομοσπονδίας Ποδοσφαίρου, ο σύλλογος άλλαξε την ονομασία του σε Θέλτα Βίγο Β (*Celta de Vigo Β*).

### Ιστορικό ονομασιών

* *Σπορτ Κλουμπ Τουρίστα (1927-1936)* 
* *Κλουμπ Τουρίστα* (1936-1988) 
* *Θέλτα Τουρίστα (1988-1996)* 
* *Θέλτα Βίγο Β (1996-)*

## Διακρίσεις

* **[[Τερθέρα Ντιβισιόν]]**: 1957-58, 1999-2000, 2000-01 
* **[[Κύπελλο Βασιλικής Ισπανικής Ομοσπονδίας Ποδοσφαίρου]]**: 2001-02

## Εξωτερικοί σύνδεσμοι

* Επίσημος ιστότοπος Θέλτα Βίγο 
* Προφίλ ομάδας στο Futbolme  

Κατηγορία:Ιδρύσεις ποδοσφαιρικών ομάδων το 1927
Κατηγορία:Ποδοσφαιρικές ομάδες Ισπανίας
Κατηγορία:Θέλτα Βίγο
Κατηγορία:Γαλικία
Εθνική Ελλάδας (Φεντ Καπ)

Η **εθνική Φεντ Καπ Ελλάδας** εκπροσωπεί την Ελλάδα στο Φεντ Καπ, τη διεθνή διοργάνωση εθνικών ομάδων γυναικείας αντισφαίρισης. Η διοργάνωση, από το 2020, έχει μετονομαστεί σε Μπίλι Τζιν Κινγκ Καπ (Billie Jean King Cup), προς τιμήν της αμερικανίδας αντισφαιρίστριας Μπίλι Τζιν Κινγκ. 

Η εθνική ομάδα υπάγεται στην Ελληνική Φίλαθλη Ομοσπονδία Αντισφαίρισης. Το 2026 θα αγωνιστεί στον Όμιλο ΙI, δηλαδή στο δεύτερο περιφερειακό επίπεδο ή κατηγορία της ζώνης Ευρώπης/Αφρικής, με τις περιφερειακές ζώνες όμως να αφορούν ουσιαστικά χαμηλότερα επίπεδα της συνολικής διοργάνωσης. 

## Ιστορία
Η Ελλάδα συμμετείχε στο πρώτο της Φεντ Καπ το 1968. Η καλύτερη επίδοση είναι ο γύρος των 16 το 1977 και το 1984.

Έως και το 2025, η Εθνική Ελλάδας έχει ρεκόρ 71 νίκες - 88 ήττες, συν δύο ήττες άνευ αγώνος το 1978 από την Πορτογαλία και το 1989 από την Κίνα.

Τo 2023 την Ελληνική ομάδα αποτέλεσαν, η Μαρία Σάκκαρη, η Δέσποινα Παπαμιχαήλ, η Βαλεντίνη Γραμματικοπούλου και η Μάρθα Ματούλα. Αρχηγός της αποστολής ήταν η Αγνή Στεφάνου. Η Μαρία Σάκκαρη, τελικά δεν αγωνίστηκε εξαιτίας ασθένειας.

Στην ομάδα έχουν αγωνιστεί παίκτριες όπως η Λένα Δανιηλίδου, Χριστίνα Παπαδάκη, Όλγα Τσαρμποπούλου, Αγγελική Κανελλοπούλου, Κάρολ-Αν Καλογεροπούλου, Ελένη Κορδολαίμη, Εμμανουέλα Αντωνάκη και πολλές άλλες.

Η Ελληνίδα Ντενίζ Παναγοπούλου κατέχει το ρεκόρ της νεαρότερης παίκτριας που αγωνίστηκε σε Φεντ Καπ. Συμμετείχε στην διοργάνωση του 1977 και αγωνίστηκε σε ηλικία 12 ετών και 360 ημερών. Εξυπακούεται ότι έχει και το ρεκόρ της νεαρότερης αντισφαιρίστριας όσον αφορά την Εθνική Ελλάδας.

Το ρεκόρ της μεγαλύτερης σε ηλικία αντισφαιρίστριας όσον αφορά την Εθνική Ελλάδας, κατέχει η Λένα Δανιηλίδου. 

## Όλες οι αναμετρήσεις

Στον παρακάτω πίνακα καταγράφονται όλες οι αναμετρήσεις της Εθνικής Ομάδας της Ελλάδας, συμφωνα με τον επίσημο ιστότοπο της διοργάνωσης.

Σημειώσεις:

* Με έντονα γράμματα η νικήτρια ομάδα της αναμέτρησης.
* Η σειρά των ομάδων αναγράφεται όπως στον επίσημο ιστότοπο. Ενίοτε η ομάδα που αναγράφεται πρώτη πρόκειται για τυπικά και όχι ουσιαστικά γηπεδούχο.
* N/H= Νίκη ή Ήττα της Εθνικής Ελλάδας
* Π. = Παραπομπές

## Σημειώσεις


## Παραπομπές


## Εξωτερικοί σύνδεσμοι

* Εθνική Ελλάδας  στο fedcup.com

Κατηγορία:Αντισφαίριση στην Ελλάδα
Κατηγορία:Εθνικές αθλητικές ομάδες της Ελλάδας
Βιλατσίντρο

Η **Βιλατσίντρο** είναι Δήμος και μία από τις δυο πρωτεύουσες της Ιταλικής Επαρχίας του Μέντιο Καμπιντάνο, στην Ιταλική Περιφέρεια Σαρδηνία στην Ιταλία. Η δεύτερη πρωτεύουσα της επαρχίας όπως ορίστηκε με κυβερνητικό διάταγμα (2005) ήταν το Σανλούρι. Με νέο κυβερνητικό διάταγμα η Επαρχία του Μέντιο Καμπιντάνο ενώθηκε με την Επαρχία του Καρμπόνια-Ιγκλέσιας και δημιούργησαν την Επαρχία της Νότιας Σαρδηνίας (2016).
Τα αρχαιολογικά ευρήματα έδειξαν ότι η Βιλατσίντρο ιδρύθηκε την περίοδο μεταξύ (3ος αιώνας π.Χ. - 1ος αιώνας π.Χ.), πιθανότατα τον 2ο αιώνα π.Χ. Το Βιλατσίντρο αγόρασε μια οικογένεια εμπόρων, οι Λες Μπρόντο (1594). Ο Καρλ Γκούσταβ Μαντέλ κατασκεύασε στο Βιλατσίντρο χυτήριο Μολύβδου (1740).

## Παραπομπές
 		


## Πηγές

*SERGIO SERRA, Famiglie catalane e spagnole in Sardegna (Στα Ιταλικά)

Κατηγορία:Πόλεις της Σαρδηνίας
Κατηγορία:Δήμοι της Επαρχίας της Νότιας Σαρδηνίας
Μουνιθιπάλ ντε Μπαρέιρο

μικρογραφία|236x236εσ| Το Μουνιθιπάλ ντε Μπαρέιρο.
To **Μουνιθιπάλ ντε Μπαρέιρο** (ισπανικά:*Campo de Fútbol Municipal de Barreiro*) είναι ένα γήπεδο ποδοσφαίρου που βρίσκεται στο Λαβαδόρες του Βίγο.

Το γήπεδο ανήκει και λειτουργεί από το δημοτικό συμβούλιο της πόλης του Βίγο και είναι η έδρα της Θέλτα Βίγο Β.

## Εξωτερικοί σύνδεσμοι

* Γήπεδο Μπαρέιρο στους Χάρτες Google
* Γήπεδα της Ισπανίας 

Κατηγορία:Θέλτα Βίγο
Κατηγορία:Στάδια ποδοσφαίρου στην Ισπανία
Κατηγορία:Αθλητικές εγκαταστάσεις στην Ισπανία
Σεραμάνα

Η **Σεραμάνα** είναι Δήμος της Ιταλικής Επαρχίας του Μέντιο Καμπιντάνο, στην Ιταλική Περιφέρεια Σαρδηνία στην Ιταλία. Βρίσκεται περίπου 30 χιλιόμετρα βορειοδυτικά από την πρωτεύουσα του νησιού Κάλιαρι και 15 χιλιόμετρα νότια από την πρωτεύουσα της επαρχίας Σανλούρι. Η έκταση της πόλης είναι 83.9 τετραγωνικά χιλιόμετρα και ο πληθυσμός της έχει καταγραφεί 9.443 κάτοικοι (Απογραφή 31 Δεκεμβρίου 2004).

## Παραπομπές
 		


## Εξωτερικοί σύνδεσμοι

*Δήμος της Σεραμάνα

Κατηγορία:Πόλεις της Σαρδηνίας
Κατηγορία:Δήμοι της Επαρχίας της Νότιας Σαρδηνίας
Γκουσπίνι

Το **Γκουσπίνι** είναι Δήμος της Ιταλικής Επαρχίας του Μέντιο Καμπιντάνο, στην Ιταλική Περιφέρεια Σαρδηνία στην Ιταλία. Βρίσκεται 62 χιλιόμετρα από την πρωτεύουσα του νησιού Κάλιαρι και 14.6 χιλιόμετρα από τον Σιδηροδρομικό πληθυσμό του Σαν Γκαβίνο Μονρεάλε, έχει πληθυσμό 12.000 κατοίκους. Κοντά στο Γκουσπίνι βρίσκονται τα ορυχεία του Μοντεβέτσιο από τα οποία εξαγόταν στο παρελθόν Γαληνίτης και Σφαλερίτης. Ο πληθυσμός της πόλης ασχολείται σήμερα με την γεωργία και τον τουρισμό, υπάρχουν καλοδιατηρημένα Νουράγκι και ο αρχαίος οικισμός Νεάπολις που ίδρυσαν οι Φοίνικες.

## Παραπομπές
 		


## Εξωτερικοί σύνδεσμοι

*Δήμος Γκουσπίνι (Στα Ιταλικά)

Κατηγορία:Πόλεις της Σαρδηνίας
Κατηγορία:Δήμοι της Επαρχίας της Νότιας Σαρδηνίας
Γκραν Πένια ΦΚ

Η **Γκραν Πένια Φούτμπολ Κλουμπ** (ισπανικά:*Gran Peña Fútbol Club*) είναι ισπανικός ποδοσφαιρικός σύλλογος που εδρεύει στην ενορία του Λαβαδόρες στο Βίγο, στην αυτόνομη κοινότητα της Γαλικίας. Ιδρύθηκε το 1926 και συμμετέχει σήμερα στην Περιφερειακή κατηγορία, παίζοντας τους εντός έδρας αγώνες της στο Μουνιθιπάλ ντε Μπαρέιρο*,* χωρητικότητας 4.500 θεατών.

## Ιστορικό ονομασιών

* *Club Gran Peña* (1926-71) 
* *Club Gran Peña Celtista* (1971-88) 
* *Gran Peña Fútbol Club* (1988-)

## Εξωτερικοί σύνδεσμοι

* Επίσημος ιστότοπος   

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1926
Κατηγορία:Γαλικία
Αλέξανδρος Βρασιβανόπουλος

Ο **Αλέξανδρος Βρασιβανόπουλος** (γενν. 1890, Βόλος - άγνωστη ημερομηνία θανάτου) ήταν Έλληνας σκοποβόλος, ο οποίος αγωνίστηκε στους Θερινούς Ολυμπιακούς Αγώνες του 1920. 

Στους θερινούς Ολυμπιακούς Αγώνες του 1920 κέρδισε το ασημένιο μετάλλιο ως μέλος της ελληνικής ομάδας στο ομαδικό αγώνισμα των 30 μέτρων στρατιωτικού πιστολιού. 

Συμμετείχε επίσης στα ακόλουθα αγωνίσματα: 

* Ομαδικό ελεύθερο πιστόλι 50 μέτρων - 4η θέση 
* Ομαδικό ελεύθερο τυφέκιο - 13η θέση 
* 300 μέτρα ελεύθερο τουφέκι, τρεις θέσεις - άγνωστο αποτέλεσμα 

## Παραπομπές

## Εξωτερικοί σύνδεσμοι
* Προφίλ  

Κατηγορία:Έλληνες αθλητές της σκοποβολής
Κατηγορία:Έλληνες σκοπευτές στους Θερινούς Ολυμπιακούς Αγώνες
Κατηγορία:Έλληνες αργυροί Ολυμπιονίκες
Βίκτωρ Μήτρου

Ο **Βίκτωρ Μήτρου** (γενν. 24 Ιουνίου 1973) είναι Έλληνας, αλβανικής καταγωγής, πρώην αρσιβαρίστας. Αρχικά, εκπροσώπησε την Αλβανία, αλλά έγινε διεθνώς διακεκριμένος με την Ελλάδα. Ο Μήτρου κέρδισε το ασημένιο μετάλλιο για την Ελλάδα στους Ολυμπιακούς Αγώνες του 2000.

## Βιογραφία
Γεννημένος ως **Βίκτορ Μίτρο** (*Viktor Mitro*) στην Αυλώνα της Αλβανίας, αρχικά εκπροσώπησε την Αλβανία διεθνώς μέχρι το 1993 και στη συνέχεια την Ελλάδα για τρεις διαδοχικές Ολυμπιάδες (1996, 2000 και 2004). Ειδικά, έγινε Ολυμπιονίκης για την Ελλάδα κατά τους Ολυμπιακούς Αγώνες του 2000, όταν κατέκτησε το ασημένιο μετάλλιο στην κατηγορία 77 κιλών ανδρών. Σε αυτή τη διοργάνωση, ο Μήτρου έχασε την πρώτη θέση από τον Κινέζο Ζαν Χουγκάνγκ, μόνο λόγω του μεγαλύτερου σωματικού βάρους του.

## Παραπομπές


## Εξωτερικοί σύνδεσμοι
* Προφίλ στο sports-reference.com 

Κατηγορία:Έλληνες αθλητές της άρσης βαρών
Κατηγορία:Αλβανοί αθλητές της άρσης βαρών
Κατηγορία:Πολιτογραφημένοι πολίτες της Ελλάδας
Κατηγορία:Αθλητές της άρσης βαρών στους Θερινούς Ολυμπιακούς Αγώνες 1996
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2000
Κατηγορία:Έλληνες αργυροί Ολυμπιονίκες
Κατηγορία:Ολυμπιονίκες της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2004
Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών
Κατηγορία:Βορειοηπειρώτες
Ιωάννα Χατζηιωάννου

Η **Ιωάννα Χατζηιωάννου** (γενν. 22 Οκτωβρίου 1973) είναι Ελληνίδα πρώην αρσιβαρίστρια. Έγινε Ολυμπιονίκης κατά τη διάρκεια των Ολυμπιακών Αγώνων του 2000, όπου κέρδισε το χάλκινο μετάλλιο στην κατηγορία 63 κιλών. Νωρίτερα, το 1997, όταν ακόμα η άρση βαρών γυναικών δεν ήταν ολυμπιακό αγώνισμα, είχε κερδίσει το αργυρό μετάλλιο στην κατηγορία των 70 κιλών στους Παγκόσμιους Αγώνες στο Λάχτι.

## Παραπομπές


## Εξωτερικοί σύνδεσμοι
* Προφίλ στο sports-reference.com 

Κατηγορία:Ελληνίδες αθλήτριες της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2000
Κατηγορία:Έλληνες αθλητές στους Θερινούς Ολυμπιακούς Αγώνες
Κατηγορία:Ολυμπιονίκες της άρσης βαρών
Κατηγορία:Έλληνες χάλκινοι Ολυμπιονίκες
Τέμενος Αμπντούλ Ραχμάν

Το **Τέμενος Αμπντούλ Ραχμάν** (στα Νταρί: **مسجد عبدالرحمان**; στα Παστούν: **د عبدالرحمان جومات**), (είναι γνωστό και ως Μεγάλο Τζαμί της Καμπούλ) είναι ένα από τα μεγαλύτερα τζαμιά του Αφγανιστάν. Βρίσκεται σε μια από τις κεντρικές εμπορικές περιοχές της Καμπούλ, το Ντεχ Αφγκανάν, δίπλα στην Πλατεία Παστουνιστάν και στο Πάρκο Ζαρνεγκάρ. 

Ξεκίνησε να κατασκευάζεται το 2001 από τον Αφγανό επιχειρηματία, Χατζή Αμπντούλ Ραχμάν, και μετά το θάνατό του την κατασκευή του τεμένους συνέχισαν οι γιοι του. Εγκαινιάστηκε τον Ιούλιο του 2012 και στην τελετή εγκαινίων παρευρέθησαν ο τότε πρόεδρος του Αφγανιστάν Χαμίντ Καρζάι και άλλοι υψηλόβαθμοι Αφγανοί αξιωματούχοι. 

Το Τέμενος Αμπντούλ Ραχμάν είναι χτισμένο σε μια έκταση 3.5 εκταρίων, αποτελείται από τρεις ορόφους ο ένας από τους οποίους είναι αποκλειστικά για τις γυναίκες και έχει συνολικά χωρητικότητα 10.000 άτομα. Στο τέμενος υπάρχει και μεντρεσές καθώς και βιβλιοθήκη με 150.000 βιβλία.

## Παραπομπές


Κατηγορία:Κτίρια και κατασκευές στο Αφγανιστάν
Γενικές εκλογές της Μανιτόμπα (2019)

Οι **42ες γενικές εκλογές της [[Μανιτόμπα]]** διεξήχθησαν στις 10 Σεπτεμβρίου 2019 για την εκλογή των μελών της Νομοθετικής Συνέλευσης, στην εν λόγω επαρχία του Καναδά.

Οι εκλογές διεξήχθησαν έναν χρόνο νωρίτερα από το κανονικό,  που ήταν στις 6 Οκτωβρίου 2020, ή εάν συνέπιπτε με τις ομοσπονδιακές εκλογές, η ψηφοφορία στη Μανιτόμπα  θα διεξαγόταν τον Απρίλιο του 2021.

Το Προοδευτικό Συντηρητικό Κόμμα της Μανιτόμπα με αρχηγό τον Μπράιαν Πάλιστερ, κέρδισε 36 έδρες με το Νέο Δημοκρατικό Κόμμα να καταλαμβάνει 18 έδρες και οι Φιλελεύθεροι τρεις.

## Αποτελέσματα

|- 
!rowspan="2"|Κόμμα
!rowspan="2"|Αρχηγός
!rowspan="2"|Υποψήφιοι
!colspan="4"|Έδρες
!colspan="3"|Λαϊκή ψήφος
|-
!2016
! Διάλυση κοινοβουλίου
!2019
!+/-
!Ψήφοι
!%
!% μεταβολή
|-
|Προοδευτικό Συντηρητικό Κόμμα
|align=left|Μπράιαν Πάλιστερ
|57 ||40 || 38 ||36 || -2||221.007 ||47,07 ||
|-
|Νέο Δημοκρατικό Κόμμα
|align=left|Γουάμπ Κίνιου
|57 ||14 ||12 || 18|| +6||149.868 ||31,38 ||
|-
|Φιλελεύθερο Κόμμα
|align=left|Ντάγκαλντ Λάμοντ
|57 ||3 ||4 || 3|| -1||67.978 ||14,48 ||
|-
|Κόμμα Πρασίνων της Μανιτόμπα
|align=left|Τζέιμς Μπέντομ
|43 ||&ndash; ||&ndash; || &ndash;|| &ndash;||30.175 ||6,43 ||
|-
|align=left|Μανιτόμπα Εμπρός
|align=left|Γουέιν Στάρμπι
|7 ||&ndash; ||&ndash; || &ndash;|| &ndash;||1.321 ||0,28 || 
|-
|align=left|Πρώτα η Μανιτόμπα
|align=left|Ντάγκλας Πέτρικ
|6 ||&ndash; ||1 || &ndash;|| -1||638 ||0,14 || 
|-
|Κομμουνιστικό Κόμμα
|align=left|Ντάρελ Ράνκιν
|5 ||&ndash; ||&ndash; || &ndash;|| &ndash;||191 ||0,04 ||
|-
| colspan="2" style="text-align:left;"|Ανεξάρτητοι
|3 ||&ndash; ||2 || &ndash;|| -2||930 ||0,2 ||
|-
|Κενές έδρες
| colspan="4" style="text-align:left;"|
|0
| colspan="5" |
|-
| style="text-align:left;" colspan="3"|**Σύνολο**
| ||**57** ||**57** ||**57** ||  || ||
|}

## Εξωτερικοί σύνδεσμοι
* Elections Manitoba

## Παραπομπές


2019 Μανιτομπα
Μανιτομπα
Αθηνά Λοϊζίδου

Η **Αθηνά Λοϊζίδου**  (γεννήθηκε στις 26 Μαρτίου 1965) είναι Ελληνοκύπρια τηλεπαρουσιάστρια, συγγραφέας βιβλίων μαγειρικής και συγγραφέας, με ειδίκευση στην κυπριακή και ελληνική κουζίνα.

Η Λοϊζίδου σπούδασε στην Αγγλική Σχολή Λευκωσίας και σπούδασε στο Πανεπιστήμιο του Σάρρεϊ όπου απέκτησε πτυχίο οικονομικών.

## Σταδιοδρομία
Έγραψε το πρώτο της βιβλίο το 2007. Έχει αρθρογραφήσει για το φαγητό σε εφημερίδες και περιοδικά. Το 2009 εξέδωσε το βιβλίο Στης Αθηνάς. Επίσης εξέδωσε τα παρακάτω βιβλία:

* 2010: *Cyprus Cuisine* στα αγγλικά
* 2011: *Το Οικογενειακό Τραπέζι*  στα ελληνικά
* 2013: *Τα μυστικά της κουζίνας μου* στα ελληνικά
*2015: *Εύκολα και κυπριακά*  στα ελληνικά
* 2017: It's all Greek to me (στα αγγλικά)

Εκδίδει το μηνιαίο περιοδικό Εύκολα και Σπιτικά στην *[[Καθημερινή (Κύπρος)|Καθημερινή]]* και μια ομότιτλη εκπομπή στο Omega. 

Έχει εμφανιστεί σε διάφορες κυπριακές εκπομπές με θέμα την μαγειρική.

## Παραπομπές


Κατηγορία:Κύπριοι τηλεπαρουσιαστές
Καφέ Σόνια

Το **Καφέ Σόνια** ήταν ελληνικό ιστορικό κατάστημα εστίασης (καφετέρια) στην περιοχή του Γκύζη της Αθήνας, επί της Λεωφόρου Αλεξάνδρας. Επί σειρά ετών αποτελούσε σημείο αναφοράς για γνωστές προσωπικότητες της πνευματικής, καλλιτεχνικής και πολιτικής ζωής της πρωτεύουσας, αλλά και τόπος συνάντησης απλών ανθρώπων. Η αρχική χρήση του καταστήματος (ιδιοκτησίας Πάμπουρα) ήταν αυτή του παραδοσιακού καφενείου, ενώ η ίδρυσή του τοποθετείται στη δεκαετία του ’30. Μάλιστα το κατάστημα, λόγω της δημοφιλίας που χαίρει, έχει δωρίσει το όνομά του στη στάση λεωφορείων. που βρίσκεται στο ίδιο σημείο

## Παραπομπές


Κατηγορία:Χώροι εστίασης στην Αθήνα
Κατηγορία:Καφέ
Καρδιακή αυτορρύθμιση

Αυτορύθμιση της καρδιάς ονομάζουμε την λειτουργία της καρδιάς όταν γεγονότα στον οργανισμό αλλάζουν.Στην περίπτωση που  τα κύτταρα έχουν αυξημένη δραστηριότητα,  η καρδιά χρειάζεται να αντλήσει περισσότερο αίμα για να μπορέσει ο οργανισμός να λειτουργήσει φυσιολογικά.

Έτσι, η καρδιά αυξάνει το ρυθμό λειτουργία της, δηλαδή τον παλμό. Αυτή η λειτουργία ονομάζεται **Ενδογενής  αυτορύθμιση**.

Κατηγορία:Καρδιά
Κτηνίατρος

δεξιά|μικρογραφία|Ένας κτηνίατρος χειρουργεί μια γάτα.
Ο **κτηνίατρος** είναι επαγγελματίας ιατρός που μπορεί να ειδικευτεί στην θεραπεία ασθενειών, διαταραχών και τραυματισμών στα ζώα, καθώς επίσης στη διεξαγωγή επιδημιολογικών ερευνών  και προγραμμάτων επιτήρησης μεταδιδόμενων ασθενειών σε πληθυσμούς, στην πρόληψη εξάπλωσης ασθενειών και ζωονόσων  και τον έλεγχο τροφίμων .

## Περιγραφή
Σε πολλές χώρες, η τοπική ονοματολογία για τον κτηνίατρο είναι ρυθμισμένος και προστατευόμενος όρος, που σημαίνει ότι το κοινό χωρίς τα απαραίτητα πτυχία και/ή άδειες δεν μπορούν να εκτελέσουν το επάγγελμα. Σε πολλές περιπτώσεις, οι εργασίες του κτηνιάτρου περιορίζονται μόνο σε εγγεγραμμένους κτηνιάτρους. Στο Ηνωμένο Βασίλειο και άλλες περιοχές η θεραπεία των ζώων μπορεί να εκτελεστεί μόνο από εγγεγραμμένους κτηνιάτρους (με ορισμένες εξαιρέσεις όπως οι παρακτηνιατρικοί εργαζόμενοι) και είναι παράνομο για κάποιον που δεν έχει τα απαραίτητα προσόντα να συνταγογραφήσει θεραπεία ή να αποκληθεί ως έτσι.

Οι περισσότεροι κτηνίατροι δουλεύουν σε κλινικές. Οι κτηνίατροι μπορεί να δέχονται ζώα όλων των ειδών, ενώ άλλοι μπορεί να ειδικεύονται σε συγκεκριμένο είδος ζώων, ή ακόμη και σε συγκεκριμένο είδος ιατρικής, όπως το χειρουργείο, η δερματολογία και η εσωτερική ιατρική. Όπως και με τους άλλους ιατρούς, οι κτηνίατροι αντιμετωπίζουν ηθικές αποφάσεις για την φροντίδα των ασθενών τους.

## Ειδικότητες
Η κτηνιατρική επιστήμη έχει εξελιχθεί πολύ τις τελευταίες δεκαετίες. Πολλές φορές η συσσωρευμένη γνώση και οι όλο και περισσότερο εκλεπτυσμένες τεχνικές οδήγησε στη δημιουργία ειδικοτήτων . Οι κτηνίατροι μπορούν πλέον να διαλέξουν να εξειδικευτούν σε πάνω απο 20 τομείς, όπως για παράδειγμα στην αναισθησιολογία, στην εντατική θεραπεία καθώς επίσης και στη χειρουργική, τα εξωτικά ζώα και την επιδημιολογία . Η διαδικασία για να λάβει ένας κτηνίατρος τον τίτλο μιας ειδικότητας απαιτεί πολλά χρόνια πολύωρων σπουδών και επιπρόσθετης πρακτικής υπό την επίβλεψη εξειδικευμένων κτηνιάτρων. Στην Ευρώπη ο οργανισμός που αξιολογεί τους κτηνιάτρους και εκδίδει τους τίτλους ειδικότητας είναι το Ευρωπαικό Συμβούλιο Κτηνιατρική Ειδίκευσης (European Board of Veterinary Specialization, EBVS® ), ενώ στην Αμερική το Αμερικανικό Συμβούλιο Κτηνιατρικών Ειδικοτήτων (American Board of Veterinary Specialties, ABVS ).

## Παραπομπές


Κατηγορία:Κτηνιατρική
Υπόβαθρο υπολογιστή

[δεξιά|μικρογραφία| Φόντο επιφάνειας εργασίας στο λειτουργικό σύστημα [Ubuntu ]]
**Υπόβαθρο** ή αλλιώς **φόντο** πιο γνωστό με τον αγγλικό όρο **Wallpaper** (*ταπετσαρία*) ενός υπολογιστή, είναι εικόνες που τοποθετούνται για διακοσμητικούς σκοπούς σε οποιοδήποτε περιβάλλον εργασίας (KDE ή GNOME για λειτουργικά Unix-like συστήματα) ή σε οποιαδήποτε λειτουργικό σύστημα (Microsoft Windows, OS/2, macOS, κλπ). 

Ο όρος "*wallpaper*" χρησιμοποιήθηκε στα Microsoft Windows πριν από τα Windows Vista (όπου ονομάστηκε *desktop background* δηλαδή "υπόβαθρο επιφάνειας εργασίας"), ενώ το macOS αναφέρεται σε αυτό ως *desktop picture,* δηλαδή "εικόνα επιφάνειας εργασίας". Σε παλαιότερα συστήματα που επέτρεπαν να οριστούν μικρά επαναλαμβανόμενα μοτίβα ως εικόνες φόντου, χρησιμοποιήθηκε ο όρος *μοτίβο επιφάνειας εργασίας* (desktop pattern). 

Γενικά, τα υπόβαθρα διανέμονται σε διάφορες διαστάσεις που ακολουθούν την ανάλυση των κοινών οθονών, έτσι ώστε στην επιφάνεια εργασίας να αναπαράγεται η εικόνα σε πραγματική ανάλυση χωρίς απώλεια ποιότητας. Είναι γενικά προσαρμόσιμα ανάλογα με την επιλογή του χρήστη. 

## Λοιπές πληροφορίες

*  To Wikimedia Commons περιέχει και άλλες εικόνες ή αρχεία σχετικά με τα Υπόβαθρα

## Παραπομπές
Κατηγορία:Ηλεκτρονικός υπολογιστής